Erna Kreischmann

Erna Kreischmann (sünd Montiner 5. detsember 1885 Riia – 9. veebruar 1929 Pärnu) oli baltisaksa maalikunstnik. 

Sai kunstihariduse Pärnus Eugen Dückeri õe Marie Dückeri juures ja 1918–1920 M. Arnemanni juures ning 1922–1926 Tallinnas August Janseni, Aleksei Jegorovi ja Ants Laikmaa ateljeedes.

Loomingu enamiku moodustavad lüürilised portreed ja akvarelltehnikas maastikupildid. 

Suur tema loomingu kogu asub Pärnu muuseumis, mis on tema loomingut tutvustanud ka näitustel.

Ta on maetud Pärnu Alevi kalmistule.

Kategooria:Eesti kunstnikud
Kategooria:Baltisakslased
Kategooria:Pärnu Alevi kalmistule maetud
Kategooria:Sündinud 1885
Kategooria:Surnud 1929